PressReader - Oudtshoorn Courant: 2017-09-22 - Ca­litz­dorp-aan­ran­ding: ver­dag­tes skul­dig be­vind
Ca­litz­dorp-aan­ran­ding: ver­dag­tes skul­dig be­vind
Oudtshoorn Courant - 2017-09-22 - VOORBLAD - GARNETT WICOMB
Dit was twee ure van hel.
So het ‘n be­jaar­de vrou (74) van ‘n klein­hoe­we bui­te Ca­litz­dorp, ver­le­de Vry­dag­og­gend in die Oudts­hoorn-streek­hof ge­tuig oor die voor­val in hul huis op 14 Ju­nie 2016 toe sy en haar 78-ja­ri­ge man deur d­rie mans van Gam­ka-Wes vas­ge­bind, be­roof en hul huis ge­plun­der is.
Die vrou, wat ver­soek het dat hul na­me nie ge­pu­bli­seer moet word nie, het ter ver­swa­ring van von­nis ge­tuig in die saak teen A­lex S­tof­fels (20), El­ton Con­ra­die (25) en Ja­co A­dams (28) wat skul­dig be­vind is op twee aan­klag­te van huis­braak met die op­set om te steel, roof met ver­swa­ren­de om­stan­dig­he­de, voer­tuig­dief­stal en die on­wet­ti­ge be­sit van vuur­wa­pens en am­mu­ni­sie.
Sy het ge­tuig dat die mans, na­dat hul­le die eg­paar se han­de en voe­te vas­ge­bind, die kas­te en laaie om­ge­keer het, por­tret­te van die mu­re ge­ruk het en beur­te ge­maak het om ‘n vuur­wa­pen op hul­le te rig.
“Hul­le is na die kom­buis waar hul­le die maand se kos­voor­raad ge­vat en in ons mo­tor ge­laai het. Kos­ba­re en on­ver­vang­ba­re oor­logs­me­dal­jes van ons voor­va­ders wat van sen­ti­men­te­le waar­de is, is ook ge­steel,” het die vrou ge­tuig.
Een van die d­rie mans het die skerm van ‘n die te­le­vi­sie­stel stuk­kend ge­gooi toe hy nie die ka­na­le waar­na hy ge­soek het kon kry nie.
“Dit was ‘n TV wat ons net ‘n ruk­kie te­vo­re ge­koop het. Hul­le het al ons geld en bank­kaar­te ge­vat en ge­dreig dat hul­le ons sal kom dood­maak in­dien ons ver­keer­de PIN’s gee of die po­li­sie ska­kel.”
Die mans het ook die eg­paar se sel­fo­ne ge­neem en die re­ke­naar­ka­bels af­ge­sny so­dat hul­le met nie­mand kon­tak kon maak nie.
Die vrou het voorts ge­tuig dat hul­le daar­in ge­slaag het om los te kom en na hul bu­re te hard­loop vir hulp na­dat die mans met hul mo­tor weg is.
“Dit het ge­re­ën, ons was bang en ons moes bui­te staan en roep om­dat daar ‘n e­lek­tri­si­teits­hei­ning om die huis was en groot hon­de op die erf.”
Vol­gens die vrou het sy vir d­rie maan­de na die voor­val saans met kle­re en skoe­ne gaan slaap. Wan­neer sy dorp toe gaan kyk sy ge­du­rig rond uit vrees dat ie­mand haar kan aan­val.
Hul­le moes lank son­der ‘n ry­ding klaar­kom en R25 000 van hul spaar­geld ge­bruik om weer ‘n voer­tuig aan te skaf om­dat die mans hul mo­tor ge­rol en dit af­ge­skryf moes word.
Op ‘n vraag van die staats­aan­kla­er, Hy­ron Goul­ding, wat­ter von­nis die d­rie op­ge­lê moet word was haar ant­woord: “Hul­le moet kry wat hul­le ge­soek het. Die By­bel sê doen aan an­de­re wat jy aan jou­self ge­doen wil hê. Dit is dui­de­lik dat die d­rie jong man­ne be­han­del moet word soos wat hul­le ons be­han­del het,” het die vrou ge­sê.
Goul­ding, het die hof vir ten min­ste twin­tig jaar tronk­straf ge­vra.
“Ons het hier te doen met d­rie be­skul­dig­des wat geen re­spek teen­oor twee hul­pe­lo­se be­jaar­des ge­toon het nie en ge­maak het as­of hul­le baas van die plaas was.
“Ge­na­dig­lik het ‘n skoot nie af­ge­gaan nie. Hul­le het doel­be­wus dwelms ge­bruik om die mis­dry­we te gaan pleeg en dit kan nie as ver­sko­ning ge­bruik word nie. Die klag­te van roof is meer erns­tig om­dat ‘n vuur­wa­pen ge­bruik is,” het Goul­ding ge­sê.
Hy het by­ge­voeg dat een van d­rie vuur­wa­pens wat S­tof­fels ty­dens ‘n in­braak d­rie dae te­vo­re by die wo­ning van Ja­co­bus Oost­hui­zen ge­steel het, nog nie ge­vind is nie en tot ver­de­re mis­daad kan lei in­dien dit in die ver­keer­de han­de be­land.
Die d­rie mans se regs­ver­teen­woor­di­ger, Eu­ge­ne Roos, van die plaas­li­ke Regs­hul­praad, het die hof ge­vra om nie die ge­na­de as­pek en re­ha­bi­li­ta­sie met von­nis­op­leg­ging uit die oog te ver­loor nie. Hul­le het on­skul­dig ge­pleit en nie­mand is be­seer nie.
Hy het die hof voorts ook ver­soek om af te wyk van die voor­ge­skre­we mi­ni­mum von­nis van 15 jaar vir roof met ver­swa­ren­de om­stan­dig­he­de.
Vol­gens hom is die eg­paar nie te na ge­kom nie. Hy het die hof ver­soek om nie die be­skul­dig­des te knak nie en die klag­tes vir von­nis saam te neem.
Oost­hui­zen het ge­tuig dat ver­skeie sel­fo­ne, ka­me­ras, d­rie vuur­wa­pens, skoot­re­ke­naars, twee duur S­wit­ser­se hor­lo­sies, ‘n trou­pand van R5 000, ‘n Toyo­ta E­ti­os as­ook R2 500 kon­tant van hom ge­steel is. Sy ver­lies het meer as R75 000 be­loop. Hy het ook ge­tuig dat sy kind na die voor­val sleg slaap en te­ra­pie moes kry. Hy moes ook nu­we dief­we­ring aan­bring en die hof ver­soek om ‘n ge­pas­te von­nis op te lê.
Streek­land­dros LA Wil­kens het die saak vir von­nis­op­leg­ging tot 3 Ok­to­ber uit­ge­stel.